
NAKLADA HERDERA, FREIBURG U BREISGAU, NJEMAČKA. 


Schotts Liturgischer Wochenkalender fiir 1930. Pod ovim 
naslovom izdala je poznata frajburška naklada novu vrstu 
kalendara — liturgijski kalendar. Za svaki dan godine o- 
značene su stranice, gdje se nalazi misa za onaj dan u raznim 
misnim knjigama, što ih je sastavio znameniti Benediktovac Schott. 
Poznata je riječ pape Pija X.: »Ne treba da u misi molite nego 
da misu molite!« Pored toga je zabilježen u ovom kalendaru ste- 
pen svake svetkovine i označena crkvena boja dana. Usto je 
kod pojedinih dana prazan prostor, da se može na njem štošta 
zabilježiti. 

Steffes, Religion und Politik divno obrađuje aktuelni pro¬ 
blem kako da se urede odnosi između vjere i politike. Pisac pro¬ 
matra politiku sa socijalnoga stanovišta. Ispituje na sasvim znan¬ 
stvenoj podlozi kako bi se dovele u sklad te dvije velike moći: 
politika i vjera. Pokazuje na nekim karakterističnim tipovima 
kako se kroz vjekove mijenjao odnos između vjere i politike, 
već prema tome, kakvi su motivi kada vodili pojedince. Odgo¬ 
vara na pitanje, kakav bi morao biti ideal politike da zadovolji 
zahtjevima različitih vjera, a kakav on zaista jest. Osobito je vri¬ 
jedno posljednje poglavlje koje se bavi pitanjima kao na pr. 
»vjerski ili politički katolicizam«, »katolička akcija« i si. Knjiga 
će izvrsno doći nesamo političarima nego i ljudima od knjige, na¬ 
pose historičarima, pravnicima, ekonomima, teolozima i svima 
javnim radnicima. 

KUĆA DOBRE ŠTAMPE U PARIZU IZDALA JE OVA DJELA: 

Le P. Louis Querbes, osnivač svećenika sv. Vijatora. Djelo 
opisuje zaslužni život oca Querbesa. 

Bog se uvijek služi ljudima da izvrši svoje osnove. Vjerski 
preporod XIX. stoljeća plod je dobrih radnika što ih je podigla 
Providnost. Takav je čovjek providnosti bio i o. Querbes. 

S veseljem ćemo pratiti u ovoj knjizi toga osnivača nove 
svećeničke družbe najprije kao kapelana, a zatim kao župnika 
u više župa. Glavni i najzanimljiviji dio knjige je opis brzoga ra- 
širenja nove i skromne kongregacije koja se raširila sve do 
Kanade. 

Konačno pisac želi da skoro dođe čas kad će sv. Crkva 
ovoga apostola mladeži postaviti svima nama za uzor. 

Mademoiselle de la Rochetiere u redovništvu Marija od 
Isusa, utemeljiteljica zavoda Marije-Terezije. Njezin život i 
djela. 

Mgr. Lavallee, rektor katol. univerze u Lyonu, napisao je 
predgovor ovoj maloj knjizi i kaže da djelce uistinu potiče na 
razmatranje. 

Nedavno je Sofija Rochetiere utemeljila prvi zavod za od¬ 
goj mladeži. Sada se njezina kongregacija prostire daleko izvan 
granica Francuske. 

Knjižica nam dakle opisuje život utemeljiteljice časnih se¬ 
stara. 

Biografija jasno pokazuje kako je čovjeku potrebna kršćan¬ 
ska samozataja i prava poslušnost. 



Lajički Apostolat 
i Marijine Kongregacije. 

ODIGNITE oči svoje i vidite njive, kako 
su već bijele za žetvu! Ovako govori 
Spasitelj učenicima sjedeći na izvoru 
Jakobovu usred zemlje Samarije. 

Ova opomena za zrele usjeve, koji 
traže poslenike, vrijedila je za Crkvu 
u svako doba. A u naše doba, čini se, 
vrijedi dvostruko. 

Crkveni apostolat stoji danas pred 
zadaćama tako velikim kao što možda 
rijetko tokom stoljeća. Područja su ra¬ 
da tako prostrana i znamenita, te se 
čovjek gotovo zgraža, kada gleda, kolika su i kakova su. Radi se 
danas o tom, da se kulturni svijet, koji se doduše zove još kršćan¬ 
skim, ali je nažalost zapao u polu poganstvo poput negdašnjih 
Samaritanaca, opet predobije za Krista. Radi se o tom, da se svi¬ 
jet, koji je djelomice već otpao, no ipak teži za nekom duševnom 
obnovom, privede natrag Isusu, Spasitelju svijeta. Treba donijeti 
luč Evanđelja u sve strane poganskoga svijeta, koji ne može više 
odoljeti provali evropske kulture nego okreće leđa tisućljetnim 
predajama svojih poganskih vjera pa traži nove smjernice i kul¬ 
turu i vjeru. Mi živimo u vrijeme, do kojega stoji orijentacija 
kršćanska ili ne kršćanska budućih epoha za domovinu kao i za 
cijeli svijet. 

Hoće li Crkva ovoj zadaći odgovoriti? Hoće li biti kadra da 
još jedamput i gotovo u većoj mjeri učini ono, što je izvela za 
seobe naroda? Hoće li ovaj apostolat tako snažno moći da razvije, 
te obuhvati sve, svuda? Hoće li imati snage, da izvuče čovječan¬ 
stvo iz razvalina potresnih zadnjih vjekova — počevši od vjerske 
revolucije 16. stoljeća do kulture, političke, socijalne naših dana? 

Odgovor stoji u prvom redu do toga, da li će se naći dosta 
radnika za veliko djelo širenja vjere, za spasenje duša, za na¬ 
stavak djela Kristova, za rimokatolički apostolat. 

Gospod traži poslenike za svoj vinograd. 

Pravi službeni da tako reknemo apostolat, dušobrižništvo, 
iako je osnov i nenaknadiv, ne može da posvršava svega onoga 
velikog posla, koji se mora učiniti. Treba lajike privući, koji će 
uz svećenike razne poslove obavljati. 

Potreba, da se sve sile napnu, da se iskoriste pomoćne sile 
pravih katoličkih lajika, stvorila je cijeli niz organizacija. I ove 
su među se podijelile najrazličitije zadaće lajičkog apostolata. A 
preko mnogih i mnogih zemalja razapele su već svoju mrežu za 
karitativno-socijalni, za kulturni-pedagoški, za znanstveni rad, za 
omladinski pokret, za podupiranje misija itd. 

Nego jedno se ne smije zaboraviti pri svemu ovomu razgra- 
njenom radu katoličkih organizacija: živa veza svih grana i listova 
i pupoljaka i cvjetova sa životvornim t. j. s nutarnjm životom, 
od kojega proistječe svrhunaravska životna snaga. Jer jedan od 
glavnih uslova za plodonosni apostolat sastoji se u organiziranoj 
brizi, da se odgoje i izobraze, da se unaprijede i uzdrže upravo 
sami apostoli — da se sistematski upućuju i priuče na svrhuna- 
ravsko shvaćanje i svrhunaravsku revnost. I zato, da organizacije 
imadu uvijek čestite, vrijedne poslenike, koji su puni žara, po- 
žrtvovnosti i ustrajnosti, treba prije svega da se sami aposto¬ 
li školaju. 


Poziv Marijinim kongregacijama. 

U toj misli leži najbolja preporuka kongregacija Marijinih. 

Medu mnogim sredstvima, kojima se postizava nutarnje 
školanje lajičkih apostola, pokazale su se Marijine kongregacije 
kao najzgodnije sredstvo. Na osnovu štovanja Marijina idu one 
za tim, da odgoje jake katoličke ličnosti u svim slojevima dru¬ 
štvenim, stalne i čvrste u vjeri, požrtvovne u ljubavi, raspaljene 
gorljivošću za katoličku stvar. 

Bitna razlika između Marijinih kongregacija 
i većine drugih društava i institucija jest: da 
kongregacija ne će velikih radova, što ih ona društva uzeše sebi 
za zadaću, da upravo sama toliko obavlja, nego hoće da za njih 
spremi čestite i izučene radnike. Ističu li društva — doduše na 

vjerskoj podlozi — više spoljašnji rad, to kongregacije u 
prvom redu idu za tim, da promiču i unaprijede vjerski nutar* 
n j i život svojih članova, da odgajaju malu četu s osobitom 
brižljivošću, a ne masu. Tako se nadaju svojim radom da će pro¬ 
drijeti više u dubljinu pa ipak i posredno poslužiti velikoj ka¬ 
toličkoj stvari, pače možda i više, nego kad bi se izravno obraća¬ 
le na mase i kretale u spoljašnjem radu. 

Da osvijetlimo značenje Marijine kongregacije sa stanovišta 
dušobrižničkoga! Svećenik može upotrijebivši sve svoje sile pro¬ 
povijedima, časopisima, društvima nastojati, da duhovnom pa¬ 
stvom obuhvati što više ljudi — ili on koncentrira svoj rad 
poimence na manji broj, na pozvane, koje će izobraziti za surad¬ 
nike, za lajičke apostole u potpunom smislu riječi. 

Oba ova puta uči sam Spasitelj. Uz propovijedi, što ih je 
držao masama, uložio je dobar dio svoga rada i brige maloj četi 
— apostolima i učenicima. Tko se u tom pravo povodi za Gospo¬ 
dom, ima tu prednost, da se sam gotovo pomnogostruči i trostruko 
i deseterostruko, da stostruko poluči od onoga, što bi sam i 
izravno djelujući na mase mogao postići. Uvažimo samo to jedno, 
da lajički apostoli mogu prodrijeti i djelovati na mnogo 
mjesta, kamo svećenik ne može onako baš lako zaći na pr. u obi¬ 
telji i u privatne kuće, tvornice, u urede. A onda nije teško uvi¬ 
djeti, da pored svećenika treba i čestitih lajičkih apostola. Pa 
kad bi ih bilo pravo oduševljenih i iškolanih u dovoljnom broju: 
po njima se moglo lice zemlje obnoviti. 

Ali što? zar nije time Marijina kongregacija uzela na sebe 
preveliku zadaću? Jeli ona uistinu i sposobna, da je riješi? 

Treba samo gledati na veliki broj dobrih kongregacija. 
Treba samo pitati, koliko je svećenika i redovnica proizašlo iz 
njih i dnevice još izlaze, koliko mladića, koji se srčano bore proti 
svakoj nevjeri i nećudoređu, koliko djevojaka, koje su primjerom, 
zborom i tvorom apostoli čistoće, koliko žena, koje uzdrže svoje 
familije sretnima i revnima u vjeri, koliko muževa, koji vjerno 
ispovijedaju vjeru i brane Crkvu — da odgovorimo na postavljeno 
pitanje. 

Naći će se dakako i mlitavih kogregacija, koje 
jedva donose ploda, jer se ne vode dobro, a često i zato, jer se 
misao kongreganistička krivo shvaća, pa su tako tek samo bogo- 
ljubna udruženja za zajedničke molitve. Ovakove kongregacije 
dakako nijesu mjerom za vrednotu kongreganističke ideje, pa 
trebaju reformu. Treba da se podignu na istu visinu s velikim 
brojem uzornih kongregacija, koje divno, čudesno djeluju. Pa iako 
nije još dugo posvuda ideal ostvaren, plodovi dobrih kongregacija 
pokazuju ipak, da je kongregacija po svojoj prirodi odista priklad¬ 
na, eda kao pomoćno sredstvo dušobrižništva izvodi velika, 
veličajna djela. 

ŠTO ZAHVALJUJEM KONGREGACIJI? 

Omladinac zbornik piše: Moj je otac socijalni demokrata, 
a majka također. No otklen to, da sam sada drukčijeg mišljenja 
i da idem svaki dan na pričest? To zaista zahvaljujem samo 
kongregaciji. Kad sam svršio školu, stupio sam po savjetu nekog 
svećenika u kongregaciju omladinaca i tim sam sve zadobio. Ona 
je bila mojim drugim anđelom čuvarom, ona mi otvorila oči pred 
pogibeljima svijeta, ona mi začepila uši pred zavodljivim glaso¬ 
vima, učvrstila u meni vjeru, dala mi stalna,tvrda načela, sačuvala 
mi nevinost; ona me naučila moliti i pričešćivati se. Riječ u jednu 
kongregaciji zahvaljujem moj spas i obranu, 
moju sreću i mir. 

Koliko stotina mladića moralo bi od riječi do riječi isto 
kazati! O. S. 


Đak dobio je na svršetku školske godine mnogo odlikovanja 
(medalje), jerbo bijaše vrlo marljiv i uzorna ponašanja. 

Bio je to izvrstan mladić. Svaki, koji ga je vidio, morao ga 
zavoljeti. 

»No nijesi li ponosan na svoje medalje?« zapita ga jedan 
od starješina. 

»O nipošto.« 

»Da li si to zaslužio?« upita drugi. 

»Zacijelo ne.« 

»Pa komu to zahvaljuješ? Zar ne dobroti razrednog star¬ 
ješine?« 

»Ne, nikako, nego Majci Božjoj,« glasio je iskreni odgovor. 
»U kongregaciji sam naučio, kakoseimaučiti, 
a Marija mi je pomogla, njojzi doista imam sve zahvaliti.« 

K, S. 

* 

Tko ne zna, kolikim i kakovim je sve pogiblima mlada dje¬ 
vojka dandanas izvržena? U ovo naše moderno razvratno doba 
dvostruko je za nju teško, da se drži na ćudorednoj visini. 

»Prilike, u kojima sam ja živjela« — piše mlada djevojka 
kongreganistica — »bile su strašne. One su me upravo silile, da 
se odmetnem od Boga i od Crkve. Da sam ostala vjerna kršćan- 
ka, to dugujem jedino kongregaciji Marijinoj!« 

A druga sva blažena kliče: 

»Tamo su mi se otvorile oči, tamo mi je uskrsla duša, tamo 
sam saznala da živim — tamo u kongregaciji Marijinoj!« 

O tolike mlade djevojke priznaju, da su tek u kongre¬ 
gaciji Marijinoj počele živjeti dubokim vjer¬ 
skim životom prave kršćanke! 


Đ. K- 



Neokaljana Marijo, Gospodinu je miliji 

Tvog Srca ljiljan veliki Neg svi nebeski cvjetovi. 

VELIKI DAN IMAKULATE, 

Od svih izvrsnosti, kojima je Bog BI. Dj. Mariju nadario i 
ukrasio, poslije dostojanstva materinstva Božjega, najveća je i 
najodlicmja izvisnost njezina u tome, što ju je Bog posebnom mi¬ 
losti radi zasluga Isusa Krista sačuvao čistu od svake ljage istoč¬ 
noga grijeha već u prvom času njezina začeća. To je članak vjer¬ 
ski proglašen od pape Pija IX. dogmatičkom konstitucijom 
»Inellabilis Deus«, izdanom 8. prosinca 1854. I tu se veli: 

»O dređujemo, da je nauka, koja — drži da je 
BI. Dj. Marija u prvm času svoga začeća poseb¬ 
nom milosti i povlasti Boga svemogućega radi 
zasluga Isusa Krista, Spasitelja roda čovječjega, 
sačuvana od svake ljage istočne krivnje, od Bo¬ 
ga objavljena i zato treba da je svi vjernici čvr¬ 
sto i stalno vjeruj u.« 

Dne 8. prosinca 1929. jest 75 obljetnica proglašenja ove 
dogme rimokatoličke. Ovome slavnome danu raduje se svako 
katoličko srce, a pogotovu srce svakog kongreganista i svake 
kongreganistice. 

Ta samo otajstvo Bezgrešnog Začeća BI. Dj. Marije kako 
li divno odgovara kongregacijskoj ideji! Zar ne uzdiže nebeska 
čistoća i ljepota Bezgrešne Djevice članove Marijinih kongregacija 
u idealne visine i zar ih ne potiče, da revno teže za kršćanskom 
savršenošću? A to je upravo prva zadaća njihova. Ali Marija je 
u svom Začeću i satrla zmiji glavu. Od prvog časa života svoga 
ona je protivnica i pobjednica pakla i svijeta. A zar se nemaju i 
zbornici Marijini boriti protiv sila tame, a za kraljevstvo svijetla? 
Vjerski članak o Bezgrešnom začeću Marijinu postao je u najno¬ 
vije doba sjajnim znakom u rimokatoličkoj Crkvi i mnogo, vrlo 
mnogo je pridonio njezinoj slavi i moći. A to mora zbornike i 
zbornice Marijine oduševiti za sv. Crkvu Kristovu. 

Nastojmo baš ove godine u taj veliki dan svoj što većim ža¬ 
rom pristupati sv. Pričesti, da što jaćim zanosom obnovimo svoju 
vjernost nebeskoj Odvjetnici, Kraljici i Majci! 


»NAŠLA SAM, KOGA LJUBI DUŠA MOJA« 


Gospiode, u gromu muklu, 
Oluje ledenu dahu, 

Prirode velebnu hramu, 

Duša je moja u strahu 

slutila Tebe. 


U burne (povijesti knjizi, 

U tajni ljudskoga žitka, 

U znanja zrelome klasu, 

Ona je bez počitka 

(tražila Tebe. 

Posvuda tek sam našla 
Kapljicu čara Tvoga, 

Dokle je duša moja 
Svom snagom čitavoga 

žeđala Tebe 

I nalkon lutanja duga, 

Na (pragu ćelije male, 
Gospode trudne su grudi 
Radosno zaikucale — 

našla sam Tebe 


U sjeni svetišta Tvoga, 

Daleko od svjetske buke, 

Ljubavi sužnja ja vidjeh, 

Gdje svete pruža mi ruke, 
i spoznah Tebe 

Gospode, srcu daj sretnom, 

Da u dnu Tvoga oltara, 

Gdje ljubavi gori plamen, 

Ko žrtva čista izgara 

samo za Tebe 

Kongreganistica. 



f ANDRIJA MILEC, BOGOSLOV. 

Jednog sunčanog poslije podneva cilik mirogojskog zvon¬ 
ca i vapaji psalma »Misere« razlijegaše se širokim grobljem. 
Zagrebački bogoslovi pratili su do groba mrtvo tijelo svoga naj¬ 
boljega druga. 

Andrija Milec rodio se 1903. god. u Križovljan—Brijegu kod 
Vinice kraj Varaždina. Roditelji i ako siromašni dadu ga u va¬ 
raždinsku gimnaziju. U peti gimnazijski razred bio je primljen u 
nadb. sjemenište zagrebačko, gdje je dovršio gimnaziju i položio 
maturu, a iza toga počeo učiti bogosloviju. Već je u višim razr. 
gimnaz. pobolijevao na tuberkulozi, a u bosloviji mu se zdrav¬ 
stveno stanje znatno pogoršalo. Izdržao je ipak do 4. tečaja, kad 
ga je bolest prikovala uz krevet. Od posljednjih božičnih blagdana 
ležao je u sjemeništu, a zatim je bio prevezen u bolnicu sestara 
milosrdnica, gdje je kratko vrijeme iza toga ispustio svoju blagu 
dušu 24. travnja 1929. 

Od malih nogu pa do. smrti, pokojnik je uvijek bio pod 
okriljem i osobitom zaštitom Marijinom. U Varaždinu kao malo 
đače stupa u Marijinu kongregaciju i postaje Marijinim djetetom. 
I u dječač. sjemeništu i u bogosloviji revan je član kongregacije. 
U bogosloviju stupio je pun ideala i sa težnjom, da se što dostoj¬ 
nije pripravi za svećeničko zvanje, njemu toli omiljelo. Bio je 
prijazan, mio i uzoran bogoslov. On je najbolje shvatio zadaću 

klerika-bogoslva u sjemeništu, on je znao cijeniti uzvišenost 
službe svećeničke. Zato je gorio od želje, da postane svetim sve¬ 
ćenikom, da prigrli slatki jaram Gospodnji. Danomice je molio 
za tu milost: »Želim biti svećenik svet, čist i dobar«. BI. Dj. 
Mariju ovako moli: »Majko, moli Sina, neka me primi među a- 
postole... Neka me postavi u najneznatniji kraj, među najneva- 
ljanije, najsiromašnije.« 

* * 

* 

Da se što bolje spremi za svećeničko zvanje, neumorno 
moli i radi, usavršava se u znanju i krepostima, oplemenjuje um 
i srce. Uzoran je bio u vršenju sjemenišnih pravila i reda, jer je 
znao, da red vodi k Bogu i da je točno vršenje svojih dužnosti 
prvi preduvjet za duhovni život. Premda nije bio najjači talenat, 
ipak je pčelinjom marljivošću i mravljom ustrajnošću skupljao 
znanje, da se što više izobrazi, jer je to dobrom svećeniku nuž¬ 
no, naročito u današnje materijalističko doba. Usprkos svojoj 
teškoj bolesti redovito svršava ispite svakog semestra, pravi si 
bilješke i sastavke. Kad nije radio, on je molio. Čvrsto je radio 
na tom, da se usavrši u krepostima, u duhovnom životu. Čita 
sv. Pismo, asketske knjige, životopis svetaca i izreke sv. Otaca. 
Osobito je volio i nasljedovao sv. Alojzija i Tereziju od Maloga 
Isusa. — Volju svoju podlaže volji Božjoj: »Ja hoću, da se danas 
odrečem svoje volje...« Uza svu svoju tjelesnu slabost ne prepu¬ 
šta omiljelo mu odricanje, o kojem sebi ovako 'govori: »Sakra¬ 
mentom pokajanja razara se krivnja grijeha i kazan vječna (pa¬ 
kao), no ne razara se kazan vremenita (čistilište). Ovu valja 
razoriti mortifikacijom (odricanjem). To treba da izabereš, ako 
ne ćeš dugo trpjeti u čistilištu«. Bog dragi znade, na koje je sve 
načine trapio tijelo svoje i odricao se. Svi se sjećamo, kako je 
uvijek strogo i u duhu sv. Crkve postio. Imao je na umu riječi 
sv. Augustina: »Post čisti dušu, podiže osjećaj, tijelo podlaže 
duhu, srce čini skromnim i poniznim«. 


U srcu svome njegovao je pokojni drug gotovo sve kreposti: 

Poslušnost. Tu se dršao riječi sv. Alf. Rodrigueza: »Dig¬ 
nuti slamku sa tla u ime posluha, više je nego zgotoviti propo¬ 
vijed, više je negoli post, bičovanje do krvi, duga molitva — a 
po vlastitoj volji«. 

Poniznost. »Hoćeš li biti velik, počni od malena. Želiš 
li sagraditi zgradu velike visine, najprije razmišljaj o temelju 
poniznosti. I koliko tko želi, da metne na zgradu veću težinu, 
toliko dublje kopa temelje... Tako se zgrada prije povišenja po- 
nizuje, a visina se diže poslije poniženja. — Što se oholiš zemljo 
i prah«. Tako je on mislio, tako osjećao i po tom živio. 

S v. Č i st o ć u. Čitao je životopis blagopok. biskupa Lan- 
ga i Matije Stepinca, koji* su se u toj kreposti osobito odlikovali.. 
Častio je BI. Djevicu, čitao životopis sv. Alojzija, njega nasljedo¬ 
vao i njemu se molio. 

Tri su bila glavna izvora i temelja njegove pobožnosti: Pre- 
sv. Oltarski Sakramenat, Presv. Srce Isusovo i BI. Dj. Marija. 

Presv. Olt. Sakramenat bio mu je najmoćnije sredstvo za 
napredovanje u krepostima. Znao je on riječi Kempenčeve: »Jer 
ako sam sada tako često nemaran i mlak kad se pričešćujem 
ili kad služim, što bi bilo, da ne uzimam lijeka i da ne tražim 
tako velike pomoći?« (Knj. IV. Gl. III). Zato je dnevno primao 
taj nebeski hljeb. Osim toga bio je upisan u društvo svećenika 
klanjalaca, koji svaki tjedan kroz jedan neprekinuti sat pred 
Presv. Sakramentom razmatraju i mole. »Bez Tebe ne mogu biti i 
nisam jak živjeti bez Tvoga pohoda.« (Naslj. Kr. Knj. IV. Gl. III.) 

Sa Presv. Olt. Sakramentom ti¬ 
jesno je povezana pobožnost Presv. 

Srcu Isusovu. Ta ono pravo Božan- 
sko Srce Isusovo kuca u svetim Ho¬ 
stijama naših tabernakula. Žarka lju¬ 
bav našega Andrije prema tom Srcu 
silila ga, da stvara ovakove odluke: 

»Mjesec lipanj posvećen je Presv. 

Srcu Isusovu. U tom mjesecu rado 
prolazi sve kreposti Božanskog Srca. 

Pobožnost neka ti sastoji u službi i 
pohodima, prikazivanju za grijehe. 

Trsi se riječima i primjerom druge 
navesti da slave to Presv. Srce.« — 

»Slatke one vatre se spomeni, 
kojom srca užeći si htio; 

U dušu si stavio je meni i ja 
želim žar joj širit mio.« (Terez. od 
M. Isusa). 

Iza Isusa koga će ljubiti, ako ne Majku njegovu BI. Dj. 
Mariju? Kako pobožno i rado moli krunicu, a kako savjesno i 
s veseljem nosi škapular, to marijansko oruđe proti paklene va¬ 
tre! U svojoj je bilježnici ovo ubilježio: »Komu da se uteče no- 
vozavjetni svećenik-klerik ako ne k Majci, po kojoj dobiva sve 
milosti. Kleriče, ugledaj i zagledaj se, uzljubi sve kreposti 
Njezine, osobito sv. čistoću!« 



* 


U slabim je ovo potezima izrađena duhovna slika našeg 
pokojnog druga. Njegov pobožni život treba da nama lebdi pred 
očima te da ga nasljedujemo, a njemu neka Gospodin obilno na¬ 
plati sva plemenita nastojanja! N. D. 

IZ PERIVOJA MARIJINA. 

Zar nije lijepa odluka? 

Građanska kongregacija u Bosni ima da obavi trodnevne 
svoje duhovne vježbe. Članovi se sabrali u kapelici. Neposredno 
prije samog uvoda ustane prefekt kongregacije i reče: 

»Slobodan sam, da iznesem jedan prijedlog. Kako bi bilo, 
da sada čvrsto odlučimo, da će se svaki od nas za ovih duhovnih 
vježba uzdržati od svakog alkoholnog pića? Bez sumnje će ova 
žrtvica ugodna biti našoj Nebeskoj Majci, a nama će donijeti 
više blagoslova za ove duhovne vježbe.« 

»Prima se«, uzvratiše zbornici jednoglasno. 

Ipak je uspjelo! 

U jednom našem gradu kongreganistica, supruga višeg ča¬ 
snika, agitira za dobru štampu. Zareda po kućama s dobrim knji¬ 
gama. Jedna će joj gospođa, kojoj je ponudila knjige: 

»Vi ste udovica, pa imadete vremena!« 

Kongreganistica: »Nijesam udovica, udata sam.« 

Gospođa: »Ali onda nemate djece!« 

Kongreganistica: »Imam i djece.« 

Gospođa: »Ali onda imadete služinčad!« 

Kongreganistica: »Nemam, sama radim.« 

»Kako to onda?« začuđeno će gospođa. 

»Ne idem u kino« — odvrati kongreganistica — »ne idem 
na zabave, ne idem u šetnje.« 

Više se nije mogla gospođa protiviti. Ostade pobijeđena, a 
kongreganistica pobijedila. 

To je agilan kongreganist! 

U jednoj hrvatskoj radničkoj kongregaciji pišu se dobra 
djela, što su ih članovi učinili, dakako bez imena. Kad se to čita, 
raspaljuju se zbornici na još veći apostolski, karitativni rad. Do¬ 
nosimo popis nekih izvršenih dobrih djela samo jednoga kongre- 
ganista: 

Našao sam 19 godišnjih pretplatnika za list »Katolički 

Tjednik.« 

Priskrbio sam namještenje ocu obitelji s troje djece, koji 
radi nezaposlenosti nije već više mjeseci mogao da plaća stanarinu. 

Primio sam u kuću siromaha na Božić i nagradio ga. 

Potaknuo sam dvoje, što je živjelo u divljem braku na za¬ 
konitu ženidbu; isto sam tako još kod drugog para polučio, da su 
se crkveno vjenčali, prije nego li bi to učinili, da nijesam posre¬ 
dovao. 

Koliko mi je to moguće, plaćam sv. Mise osobito za duše u 
čistilištu. 

Sakupio sam oveću svotu za ubogu siročad u zavodu sv. 
Josipa u Leskovcu kraj Zagreba i za Dom sv, Terezije od Maloga 
Isusa na Vrhovcu u Zagrebu. 

Rado podupirem misije. 

Od vremena do vremena — dva do tri puta mjesečno — 
saberem poznate, da se zajednički Bogu pomolimo i zahvalimo 
na svim dobročinstvima. 

Ne bi li i ti, dragi kongreganisto, mila kongreganistice 
mogao isto to ili što slično učiniti? Zamisli se malo i pokušaj! 

Nije kongregacija društvo, koje samo moli, nego koje i radi! 

f MANDICA CARATAN. 

Mila bijaše Gospodu i — zato ju uze k sebi!. 

Da, rano je izgubismo! Nju — našu dragu, revnu, uzor kongre- 
ganisticu — Mandicu Caratan. Dne 30 oktobra u noći, nakon krat¬ 
ke, ali teške bolesti, preselila se u vječnost. Velika je naša bol 
pri pomisli na gubitak takve revne članice. — 

Kao dijete Marijino susrećemo je i prepoznajemo među 
svim ostalim kongreganisticama onda već, dok bijaše učenicom 
više djevoj. škole u Zavodu sv. Vinka, pa nije ni čudo, da je već 
u nižim razredima ulazila u glavni odbor kongregacije, a zadnje 
godine bi izabrana prefektom te kongregacije u istom zavodu. 
Iako još tada mlado djevojče, u upravi i vodstvu pokazala je takvo 
iskustvo, takvu samostalnost, a u svom duhovnom životu takvu 
savršenost, da bi se teško sličan primjer mogao naći. Koliko ve¬ 
selja i ljubavi bi uloženo u njenu radu, koji krasno cvjetao pod 
marnim vođom njezinim. 

Prešavši u učiteljsku školu u Zavod sv. Josipa i u tamošnju 
kongregaciju učiteljskih pripravnica, stajaše uvijek u prvim redo¬ 
vima. Uvijek revna, radina i strpljiva. I tu kao uzor učenica, kao 
uzor kongreganistica ulazi u glavniji odbor kongregacije već prve 
godine, a u trećem tečaju je već biraju za prefektu kongregacije. 
U onoj dobi, kad mladost sve više otima mah u mladim dušama, 
ona živo raspiruje riječju i djelom ljubav spram Nebeske Majke. 
Zauzeta za procvat kongregacije i rada u njoj, ne žaca se nikada 
ni najvećih žrtava, da tome zaista i pridonese. Očito je izbijala 
nepatvorena djetinska ljubav iz duše tog Marijinog djeteta spram 
Nebeske Majke! Pa i u općenju sa svojim sestrama i saučenicama 
zrcalila se uvijek njena plemenita i dobra duša. Uvijek vedra i 
nasmijana čuvala se, da ikad ikome ijedan neugodan ili žalostan 
trenutak priušti. 

I zadnje godine, kada su školske dužnosti postajale 
veće, jer se je približavala matura, pred koju se svaka kloni od 
sveg ostalog rada i prihvaća samo školski, naša dobra Mandica 
ni tada ne miruje. Ona opet djeluje. Pored brige za školu, brine 
se i za kongregaciju. I opet potiče na rad, na vršenje vjerskih 

dužnosti i riječju i djelom. Ljubav njena spram Nebeske Majke 
ostaje i nadalje trajna, pa i nadalje u tom prednjači svojim sestra¬ 
ma. Od djetinstva življaše u najtješnjoj vezi s Euharistijskim 
Isusom, tražeći i nalazeći jedino kod Njega jakost u slabosti, utje¬ 
hu u boli. Ali dođe čas, kada svršivši učiteljsku školu morade da 
stupi u novi život, na novi rad, što ga zahtijevaše njeno novo zva¬ 
nje. Velik i požrtvovan rad — za narod i dom. I vršila ga je zaista, 
požrtvovno i s ljubavlju. 

Istupivši iz kongreg. učit. pripravnica postaje odmah prve 
godine članica kongreg. učiteljica u Sarajevu. I Gospod, koji ju 
je ljubio, posla joj ne mali križ, a ona ga ustrajno snosi. Došavši 
po službi na selo, duša je njena mnogo trpjela, jer ne imađaše u 
blizini Onoga, kod kojega je uvijek tražila snagu i utjehu. Nigdje 
tamo nije mogla da nađe onaj ugodni kutić u hramu Gospodnjem, 
u kojem je za vrijeme školovanja, najsretnije časove boravila. 
Ovdje na selu nije imala crkve. Teško joj bijaše to podnijeti, ali 
ona je taj križ junački snosila, pa i opet ostala dobro dijete Ma¬ 
rijino. Daleko od Isusa, opet uvijek uza Nj! Molitva joj bijaše je¬ 
dina okrepa do posljednjeg časa.Nije bila za ovaj 

svijet. . . Gospod joj je već unaprijed odredio mjesto uza se . . . 
Zato ju i uze k sebi.Iako dosta iznenada ipak dobro pri¬ 

pravljena mirno, bez duge smrtne borbe, izdahnula je u naručaju 
svojih milih i dragih. . . . 

Pokoj ti duši! . . . Kongreganistica. 


ŠTO JE KONGREGACIJA MARIJINA? 

Čvrst bedem, koji brani i čuva od nasrtaja neprija¬ 
teljskih. 

Dobro uređena četa, koja se pod barjakom Prečiste 
Djevice bori u vojci Kristovoj za prava sv. rimokatoličke Crkve. 

Obilno vrelo, koje bistrom svojom vodom sve naokolo 
natapa i okrepljuje. 

Žarko ognjište, koje ogrijeva i oživljuje, što se smrznulo. 

Zlatan most, preko kojega se polazi u naručaj Majke 
Nebeske Marije, a po Mariji k Isusu. 

Svim kongreganistima i kongreganisticama hrvatskih Mariji¬ 
nih kongregacija kliče: 

»ČESTIT BOŽIĆ i SREĆNO MLADO LJETO 1930!« 

Uredništvo i Uprava »Vjesnika Marijinih kongregacija«. 


NIJEDAN KONGREGANIST 

NIJEDNA KONGREGANISTICA 

BEZ SVOGA GLASILA! 

A TO JE: 

»VJESNIK MARIJINIH KONGREGACIJA« 







PRVA KONGREGACIJA. 

Betlehemska štalica obuhvaćala je prvu Marijinu kongre¬ 
gaciju. 

Novorođeni Spasitelj — prvo dijete Marijino na zemlji; 
Marija — njegova gospodarica, zaštitnica i majka; sv. Josip — 
upravitelj ove prve Marijine obitelji. 

Tako je priprosta i malena ova kapelica kongregacije — be¬ 
tlehemska štalica, pa ipak svima, koji su u njoj, najmilije mjestance. 

Tako je siromašan ovaj kongreganistički dom pa ipak obo¬ 
gaćuje i usrećuje sve, koji smiju u nj unići. 

I gle! - 

Dolaze izbliza i izdaleka. Dolaze priprosti pastiri i odlični 
kraljevi, svi staleži, svi naraštaji, ljudi svake dobi, dolaze rado že¬ 
leći da im Majka pokaže Spasitelja. 

Iz ustiju pastira čujemo prvi kongreganistički pozdrav: 


/ 

»Majko s Čedom presvetim 
Blagoslov nam podaj svim!« 

I anđeli nebeski pjevaju divnu pjesmu o ljubavi i slozi, čisto¬ 
ći i radosti. 

Ovaj anđeoski pjev razliježe se još i danas u svim kongrega¬ 
cijama, koje su dobre volje. 


f IVAN ZUPPA. 

Zaklopio je oči Ivan Zuppa, član Marijine kongregacije gra¬ 
đana, kao pravi vitez nebeske Majke. Bilo mu je ravno 82. go¬ 
dine. Bio je prvi i najrevniji u službi nebeske Kraljice. Premda 
u visokoj starosti, nikad nebi izostao od zajedničkog sastanka i 
zajedničke sv. pričesti. Svaki dan si ga vidio među prvima u 
crkvi i na sv. Pričesti. Katkad bi i služio kod sv. Mise svećeniku. 
Uvijek vedra i vesela duha-mladenačkog žara za sve, što je Božje 
i što Bogu na slavu smjera. Živa vatra za sv. Crkvu i čast imena 
Božjega, ne bi trpio, da se pred njim ružno govori ili psuje ime 
Božje. 

Pobožan kao anđeo, ponizan kao dijete zdušno se poko¬ 
ravao svakoj naredbi upravitelja, sasvim bezazlena duša. Uzgo¬ 
jio je mnogobrojnu djecu — 8 muških i jednu žensku. Dvoje je 
otišlo u nebo prije njega kao anđelčići, a 7 i to odraslo, školo¬ 
vano, našlo lijepu službu: muški su razni činovnici, a kćerka je 
učiteljica. Bogobojazan čovjek ne boji se mnogobrojne djece — 
smatra ih darom Božjim — uzgaja ih bogoljubno kao plemenitu 
lozu i za vremenitu i vječnu domovinu! Nije čudo, da mu je smrt 
bila blažena. Okružen mnogobrojnom djecom i pobožnom supru¬ 
gom, koja je također zbornica Marijina i brojnom rodbinom pri¬ 
ma Isusa i sv. pomast za kratke bolesti i gledajući vedra čela u 
nebo preminu. 

Boreći se još sa smrću piše vlatistom rukom upravitelju: 
»Žao mi je što ne mogu doći na sastanak kongregacije, ispričaj¬ 
te me, jer sam teško bolestan. Prilažem mali obol za kasu Mari¬ 
jine kongregacije!« I u čas smrti misli na svoju kongregaciju i 
ispričava se, što ne može doći! Divan primjer za sve članove 
Marijine kongregacije! Sprovod mu bijaše triumfalan. Veliko 
mnoštvo muškoga svijeta iz svih društvenih slojeva i najodlič- 
nije gospode pratilo ga zadnjem počinku, a nije bilo oka, koje 
nije prosuzilo, kad se upravitelj kongregacije sa nekoliko riječi 
oprostio s milim pokojnikom. Svi su ga ljubili, svi ga štovali, jer 
je bio značajan, iskren prijatelj, plemenita srca — duša od čo¬ 
vjeka, prožeta duhom Božjim, pravi uzor kršćanina katolika! 
Eto takovi značajnici uzgajaju se i cvatu najljepše u vrtu Mari¬ 
jine Kongregacije! Ilija Gavrić D„ L 

ZBORNIČKA PROPAGANDA ZA KRUNICU. 

Savez muških i ženskih đačkih kongregacija u New York-u 
(Njujorku) poduzeo je od 12. travnja do 19. svibnja 1928. propa¬ 
gandu za krunicu među svojih članovima, koji se sami obavežu i 
druge za to predobiju, da od travnja do listopada godine 1929. 
dnevice mole krunicu. 

Đačka kongregacija u kolegiju sv. Petra Kanizija u Buffalo 
poslala je dne 12. travnja prvih 5000 pozivnica i listića za potpise. 
Bilo ju ponešto strah, hoće li uspjeti i kako. I gle! Za tjedan dana 
traže se nove cedulje. U jednom tjednu moralo se nanovo štam¬ 
pati 7500, iza tri dana dapače 10.000, sutradan još 5000 cedulja! 
Napokon je razaslano ništa manje nego 30.000! 

Obaveza s vlastoručnim potpisom i potpisom upravitelja po¬ 
kazala je, da su 41283 krunica u svibnju molili pojedinci — 12277 
od svibnja do listopada isto tako pojedinci — 4928 krunica mo¬ 
lile su obitelji u svibnju a 3341 od svibnja do lipnja dnevice. Da¬ 
kle u svem je bilo 51829 obaveza! A 8269 obitelji obreklo je, da 
će ili cijeli mjesec svibanj moliti krunicu ili od svibnja do listo¬ 
pada svaki dan! Ako računamo samo tri lica u obitelji, to je u 
svem 5,676.010 krunica, koje na poticaj radinog i zanosnog zbor- 
ničkog đaštva slave Kraljicu nebesku. 


ŠTO ĆE KONGREGANIST MOLITI U ISPOVIJEDAONICI? 

Kad dođe na tebe red, da se ispovjediš, klekni -u ispovije- 
daonicu. Svećenik te blagoslovi, a ti se prekriži i počni svetu 
ispovijed ovako: 

Skrušeno ispovijedam svoje grjehe od ... . (zadnje subote, 
prvog petka, 8 dana, 2 tjedna .... već prema tomu, kada si se 
zadnji puta ispovjedio). 

Je li to dosta, ako se počinje ovako sveta ispovijed? — Jest. 

Ne treba dakle moliti t. zv. općinsku ispovijed »Ispovijedam 
se Bogu . . . « ? — Ne treba. 

Zar ne treba moliti za blagoslov? — Ne treba. 

A kada si rekao svoje grijehe, kaži: Molim pokoru i odrje- 
šenje grijeha. 

Poslije toga pozorno saslušaj riječi ispovjednikove poimence 
pokoru, koju ti je zadao. A onda klečeći u ispovijedaonici završi 
ispovijed skrušenim pokajanjem: 

Kajem se od sveg srca, što sam uvrijedio Boga najveće i 
najmilije dobro. Mrzim na sve svoje grijehe i tvrdo odlučujem, 
da ću se popraviti i da ne ću više griješiti. 

(Ovaj naputak daje novi vrlo praktični molitvenik »Mir 
vama«, što su ga sastavili za mladež vrsni naši zagrebački vjero¬ 
učitelji. Ali je ovaj način vrlo zgodan i za svakoga kongreganista 
i za svaku kongreganisticu.) 


DOMAĆE KONGREGACIJE. 


Bol na B)*aču — Muška kon¬ 
gregacija. Osnovana je 26. svibnja 
1911, a agregirana Matici u Rimu 
18. kolovoza 1913. Stoji pod naslo¬ 
vom BI. Gospe od Karmela i zašti¬ 
tom sv. Josipa. Članovi su radnici i 
seljaci, a upisano ih je 84 u imenik. 
Redoviti se sastanak drži svake dru¬ 
ge nedjelje u mjesecu. Ima posebna 
sekcija za crkveno pjevanje. 

Sutlanska Poljana — Kongrega¬ 
cija djevojaka. Naša kongregacija po¬ 
stoji već pet godina. Osnovana je 
8. XII. 1924. pod naslovom Bezgrje- 
šnog Začeća BI. Dj. Marije i pod 
zaštitom sv. Agneze. Prvo svečano 
primanje obavio je veleučeni g. dr. 
Vilim Nuk uz asistenciju. Prva je 
nastojnica bila Otilija Jurak, prva 
tajnica Štefica Ivanković. Sada nas 
ima 29 članica. Sekcije imamo dvije: 
za naknadnu sv. pričest i za dobru 
štampu. Osobita hvala ide vč. g. 
župnika Vinka Komeričkoga kako za 
osnutak tako i za dosadašnje njego¬ 
vo vodstvo naše Marijine kongre¬ 
gacije. 

Zagreb — Kongregacija djevo¬ 
jaka župske crkve sv. Marije. U 

svojoj dvorani Kaptol br. 3. priredi- 
la je svečanu akademiju u čast Bez- 
grješne Djevice. Upravo je dirljivo 
bilo gledati, kolikom su ljubavi do¬ 
bra i vrijedna djeca Marijina okiti¬ 
la kip BI. Djevice Marije, svoje Za¬ 
štitnice i Majke. Uz ostali birani 
program bilo je i prigodno preda¬ 
vanje: »Marija Kraljica vasionog svi¬ 
jeta«, pa pjevanje. Osobito je lijepa 


bila pjesma »Zdravo da si o Marijo«, 
(alt solo); pa uspjele deklamacije na 
pr. »Anuntiata« od Dr. I. Šarića i 
»Moja medaljica« te Preradovićev 
»Božji sud«. Na koncu dodale su 
zbornice i zgodnu kratku šalu »Je- 
damput nije grijeh«, kojoj se prisut¬ 
no općinstvo od srca smijalo. Osobi¬ 
to se je ovaj put istakao pjevački 
zbor Marijine kongregacije djevoja¬ 
ka, kojim ravna naš poznati zboro- 
vođa g. Vilko Petrović. Sve u sve¬ 
mu bilo je to divno poslije podne na 
čast i slavu naše Majke. Ne mogu, 
a da ne spomenem, da je ista kon¬ 
gregacija osam dana prije proslavila 
u tišini sv. molitve dvadeset godi¬ 
šnjicu svoga opstanka. 

Prisutna B. R. 

Zagreb — Kongregacija učitelji¬ 
ca. Na našem zborovanju mjeseca 
srpnja predložena je lijepa ideja o 
gradnji doma. Ideja nije nova, dugo 
se već bavimo tom mišlju i saku¬ 
pljena je već i neka svota. Prijedlog 
iznesen je vrlo praktički. Dom će 
biti naš — gradimo ga dakle svi. 
Mnogo ne može pojedina, ali ne¬ 
što žrtvovati može svaka. Zaključe¬ 
no je dakle, da sestre do 20 god. 
službe pridonose 10 D. mjesečno, a 
one sa preko 20 god. 20 D. To mo¬ 
že svaka, pa će našu žrtvu i ljubav 
za stvar i Bog blagosloviti. Suvišne 
je govoriti o koristi i potrebi doma. 
Nazočne su sestre oduševljeno pri¬ 
stale, pa će tako zacijelo primiti i 
sve ostale. H. K. 


»VJESN K MARIJINIH KONGREGACIJA« izlazi 6 puta u 
školskoj godini. Za cnc, koji ga primaju po svojoj kongregaciji, stoji 
na godinu 8 dinara; a za one, koji ga primaju na svoj naslov, 10 
dinara, za naručnike u inozemstvu 15 dinara. Đaci plaćaju 6 Din. 

UREDNIŠTVO I UPRAVA 
»VJESNIKA MARIJINIH KONGREGACIJA« 
ZAGREB I. 147. PALMOTIĆEVA ULICA 31. 


Urednik: Josip Predragović D. I. 

Vlasnik: Kolegij Družbe Isusove u Zagrebu — A. Alfirevič D. I. 
Tiskom »Glasnika Srca Isusova« — K. Grimm D. I. 

LIJEPE I KORISNE KNJIGE. 


Br. 17. Kalendar Srca Isusova i Marijina za 

god. 1930. On ide poglavito za tim, da uči svoje čita¬ 
telje, kako će postati pravo srećni ovdje i u vječno¬ 
sti. Na to smjeraju poučni članci, pj ipovijetke, pje¬ 
sme, slike, čega je pun i ove godine. Stoji opet samo 
Na svakih 10 komada dobije se jedan na dar. 

Br. 18. »Misijski Kalendar« za god. 1930. pun 
je vrlo uspjelih slika iz poganskih Misija, naročito 
zanimljivi su članci naših misijonara iz sviju dijelova 
svijeta. U njem se nalazi i šaljivi kutić, kojim će se 
pozabaviti svaki prijatelj Misija. Cijena: . . . . 

Tko naruči 100 komada, dobije 10 komada na dar 
i povrh jednu krasnu veliku sliku sv. Male Terezije, 
zaštitnice Misiia. 


SVIM KONGREGANISTIMA I KONGREGANISTICAMA, 
POIMENCE SVIM KANDIDATIMA I KANDIDATICAMA SVIM 
VC. UPRAVITELJIMA PREPORUČUJEMO MALU, ZGODNU 
KNJIŽICU: 

»KRATKA UPUTA U MARIJINU KONGREGACIJU«. 

NAĆI ĆE TUJ UKRATKO I JEZGROVITO SVE GLAVNE 
UPUTE U KONGREGACIJU. 

STOJI KOMAD 1 D. 

• 

Narudžbe prima: 

UPRAVA GLASNIKA PRESV. SRCA ISUSOVA 
Zagreb I. p. p. 147. 


TKO NE KANI DA SE PRETPLATI NA »VJESNIK 
MARIJINIH KONGREGACIJA« NEKA IZVOLI ŠTO PRIJE 
VRATITI OVAJ BROJ. 


Din. 12.— 


Din. 10.— 





REDOVNA IZDANJA DRUŠTVA SV. JERONIMA 
za godinu 1930. jesu ove knjige: 

\ 

1. Najpopularniji hrvatski kalendar »Danica« za g. 1930. 
s mnogo zabavnog i poučnog štiva i brojnim ilustracijama. Saj¬ 
movi su ove godine uređeni s naročitom pažnjom, jer su sva 
Općinska poglavarstva bila umoljena, da pošalju tačne podatke 
i isprave eventualne greške. Omot kalendara urešen je slikom u 
bojama od V. Kirina. Kalendar ima 160 stranica. Cijena Din. 10.— 
za jeronimske članove Din. 7. 

2. Roman iz hrvatske povijesti»U pandžama lava« od dra 
Vel. Deželića, oca, znanoga pripovjedača o vladarima hrvatske 
kuće. Slike g. Jurkića. Knjiga ima 160 strana, cijena Din. 15. 

3. Pučka apologetika »Obrana vjere« od prof. dra I. Blaže- 
vića. Oprema V. Kirina. Str. 120. Cijena Din. 12. 

4. Vrlo korisna poučna knjiga sveuč. docenta dra Stj. 
Filipovića »Bakterije u životu i gospodarstvu« sa slikama. Opre¬ 
ma Z. Sertić. Str. 180. Cijena Din. 8. 

Ukupna cijena za sve četiri knjige Din. 40.—, a za jeronim¬ 
ske članove samo Din. 20. —, tko pak uplati Din. 22. — dobije 
još i 5. knjigu životopis »Papa P;jo XI.« od dra A. Spiletka sa 
mnogo slika. Knjiga ima str. 115. 

Izvanredna izdanja Društva sv. Jeronima za g. 1930. Uz 
četiri odnosno pet knjiga redovitog izdanja, koje jeronimski čla¬ 
novi dobivaju za Din. 20.— ili Din. 22.— izdane su još ove če¬ 
tiri knjige: 

1. Roman »Sunčanom stazom« od o. M. Vanina D. I. sa sli¬ 
kama G. Jurkića. Str. 132. Cijena Din. 15. 

2. Pučka kemija od prof. B. Babića »Građa svijeta« sa sli¬ 
kama. Oprema Z. Sertić. str. 168. Cijena Din. 10. 

3. »Gradišćanke« pripovijesti I. Horvata o gradišćanskim 
Hrvatima. Slike i oprema Z. Sertić. Str. 64. Cijena Din. 8. 

4. «Pučka pozornioa» od Lj. Marakovića sa slikama. Opre¬ 
ma V. Kirina. Str. 80. Cijena Din. 10. 

Tko uzme najedanput sve četiri knjige izvanrednog izdanja 
dobiva ih za Din. 40.—, a ako je član za Din. 20. 

Članom godišnjakom Hrvatskoga Književnog Društva sv. 
Jeronima može postati svatko, tko jedanput za uvijek uplati dru¬ 
štvenu članarinu od deset d‘nara. Član godišnjak dobiva lijepu 
diplomu u boji i imade pravo za čitava života sva redovita i iz¬ 
vanredna izdanja dobivati uz polovičnu cijenu, a na edicije izvan 
serija ima znatan popust. Hrvatsko Književno Društvo sv. Jero¬ 
nima Zagreb, Trg kralja Tomislava 20. 

Mir vama! Mali molitvenik s posebnom pripravom za svetu 
ispovijed, pričest i potvrdu za mušku mladež. Sastavili Ferdo 
Heffler, Eugen Kornfeind i Stjepan Kramar kateheti u Zagrebu. 
Str. 94 Cijena 5 D. 

Molitvenik je urešen prikladnim slikama, a to mu povećaj* 
vrijednost. Molitve su kratke, jezgrovite. Oblik je vrlo zgodan, 
te se molitvenik može lako u ijek sa sobom nositi. Najtoplije 
preporučujemo. 

Narudžbe prima: »Katehetska Knjižnica«. Zagreb- Palmo- 
tićeva ulica 3 III. 



